ಅನುಚಿತ ವರ್ತನೆ ತೋರಿದ್ದ ವ್ಯಕ್ತಿಯನ್ನು ತಳ್ಳಿದ್ದಕ್ಕೆ 19ರ ಯುವತಿಗೆ ಗಾಜಿನ ಬಾಟಲಿಯಿಂದ ಹೊಡ್ದ!

ಸ್ವೀಡನ್: ನೈಟ್ ಕ್ಲಬ್‍ನಲ್ಲಿ ಯುವತಿಯೊಬ್ಬಳು ಅನುಚಿತವಾಗಿ ವರ್ತನೆ ತೋರಿದ ವ್ಯಕ್ತಿಯನ್ನು ತಳ್ಳಿದ್ದಕ್ಕೆ ಬಾಟಲಿನಿಂದ ಹೊಡೆದು ಹಲ್ಲೆ ಮಾಡಿದ ಘಟನೆ ಸ್ವೀಡನ್ ನ ಮಾಲ್ಮೋದಲ್ಲಿ ನಡೆದಿದೆ.

ಸೋಫಿ ಜೋಹನ್‍ಸನ್ ಹಲ್ಲೆಗೊಳ್ಳಗಾದ ಯುವತಿ. ಜನವರಿ 24ರಂದು ಸೋಫಿ ತನ್ನ ಸ್ನೇಹಿತರ ಜೊತೆ ನೈಟ್‍ಕ್ಲಬ್ ಹೋಗಿದ್ದಾಳೆ. ಅಲ್ಲಿ ಡ್ಯಾನ್ಸ್ ಮಾಡುವಾಗ ಅಪರಿಚಿತ ವ್ಯಕ್ತಿ ಆಕೆ ಹತ್ತಿರ ಅನುಚಿತವಾಗಿ ವರ್ತಿಸಿದ್ದಾನೆ. ಆಗ ಸೋಫಿ ವ್ಯಕ್ತಿಯನ್ನು ತಳ್ಳಿದ್ದಾಳೆ. ಇದ್ದರಿಂದ ಕೋಪಗೊಂಡ ವ್ಯಕ್ತಿ ತನ್ನ ಮುಷ್ಟಿಯನ್ನು ಮುಚ್ಚಿ ಆಕೆಯ ಮುಖದ ಮೇಲೆ ಹೊಡೆದಿದ್ದಾನೆ. ನಂತರ ಸೋಫಿ ಅಲ್ಲಿಂದ ಹೋಗಲು ನಿರ್ಧರಿಸುತ್ತಾಳೆ. ಆಗ ಆ ವ್ಯಕ್ತಿ ಗಾಜಿನ ಬಾಟಲಿಯನ್ನು ಆಕೆಯ ತಲೆಗೆ ಹೊಡೆದಿದ್ದಾನೆ. ಬಾಟಲ್ ಮುರಿದು ಹೋಗಿ ಸೋಫಿ ತೀವ್ರವಾಗಿ ಗಾಯಗೊಂಡಿದ್ದಾಳೆ.

ನನಗೆ ಆತ ಹೊಡೆದಿದ್ದು, ಅನುಭವವಾಯಿತ್ತು. ಆದರೆ ಯಾವುದೇ ನೋವಾಗಲಿಲ್ಲ. ಬಾಟಲಿಯಿಂದ ಹೊಡೆದಿದ್ದಾನೆಂಬುದು ಆ ಶಬ್ಧದಿಂದ ತಿಳಿಯಿತು. ಬಾಟಲಿಯಿಂದ ಹೊಡೆದಿದ್ದಕ್ಕೆ ಅದರಲ್ಲಿದ್ದ ನೀರು ತಲೆಯ ಬೀಳುತ್ತಿದೆ ಎಂದುಕೊಂಡೆ. ಆದರೆ ಅದು ರಕ್ತ ಎಂದು ನನ್ನ ಸ್ನೇಹಿತೆ ನನಗೆ ತಿಳಿಸಿದ್ದಳು. ನನಗೆ ಆಘಾತವಾಯಿತ್ತು. ಆಗ ನನ್ನ ಮುಖ ತುಂಬಾನೇ ಕೆಟ್ಟದಾಗಿ ಕಾಣುತ್ತಿತ್ತು. ನಾನು ಆಗ ಗಾರ್ಡ್ ಬಳಿ ಹೋದೆ ಎಂದು ಸೋಫಿ ಅಲ್ಲಿನ ಮಾಧ್ಯಮವೊಂದಕ್ಕೆ ತಿಳಿಸಿದ್ದಾಳೆ.

ನನಗೆ ಆ ವ್ಯಕ್ತಿ ಯಾರೆಂಬುದು ಸರಿಯಾಗಿ ತಿಳಿದಿಲ್ಲ. ಆದರೆ ಆತ ಹೇಗಿದ್ದಾನೆ ಎಂಬುದು ನನಗೆ ಗೊತ್ತು. ಆತ 5.10 ಅಡಿ ಎತ್ತರವಿದ್ದನು. ಡಾರ್ಕ್ ಕೂದಲನ್ನು ಹೊಂದಿದ್ದನು. ಉದ್ದನೆಯ ತೋಳಿನ ಶರ್ಟ್ ಧರಿಸಿದ್ದನು ಎಂದು ಸೋಫಿ ಹೇಳಿದ್ದಾಳೆ.

ತೀವ್ರವಾಗಿ ಗಾಯಗೊಂಡಿದ್ದ ಸೋಫಿಯನ್ನು ಆಸ್ಪತ್ರೆಗೆ ಕಡೆದುಕೊಂಡು ಹೋಗಲಾಗಿತ್ತು. ತಲೆಯ ಮೇಲೆ ಆಗಿದ್ದ ಗಾಯಕ್ಕೆ ಹಲವು ಹೊಲಿಗೆಗಳು ಬಿದ್ದಿವೆ. ಸೋಫಿ ಒಂದು ರಾತ್ರಿ ಆಸ್ಪತ್ರೆಯಲ್ಲೇ ಕಳೆದಿದ್ದಾಳೆ ಎಂದು ಹೇಳಲಾಗಿದೆ.